**MNB azonosító kód: E23**

**Kitöltési előírások**

**A központi értéktárnál vezetett egyesített összevont értékpapírszámlákon és biztosíték értékpapír letéti számlákon lévő értékpapír-állományok**

**Általános előírások**

1. A 01. táblavalamennyi gazdálkodó szervezetnek az adatszolgáltatónál vezetettegyesített összevont értékpapírszámláján és biztosíték értékpapír letéti számláján lévő értékpapír állományokat tartalmazza. A jelentésben nem kell szerepeltetni a tárgynapon lejáró, továbbá az ISIN kóddal nem rendelkező illetve a nem valós (technikai) ISIN-kóddal rendelkező értékpapír állományokat.

2. Az állományokat értékpapírsorozatonként és főszámlatulajdonosonként kell felsorolni.

3. Az adatszolgáltatásnak az értékpapír hóvégi, az egyesített összevont értékpapírszámlákon és a biztosíték értékpapír letéti számlákon lekönyvelt záró állományának adatait kell tartalmaznia.

4. Az értékpapírok állományát a következő módon kell jelenteni:

1. a tulajdonviszonyt megtestesítő értékpapírok esetén az állományokat darabszám szerint,
2. a hitelviszonyt megtestesítő értékpapírokat (kötvények) pedig névértéken, az értékpapír eredeti denominációjában. (A GMU tagdevizákban denominált értékpapírokat úgy kell szerepeltetni az adatszolgáltatásban, mintha euróban lennének denominálva, az állományok értékét pedig az euro-tagdevizák euróhoz rögzített árfolyamai alapján kell meghatározni. **Az árfolyamok elérhetőségét a 3. melléklet 2. pontja szerinti, az MNB honlapján közzétett technikai segédlet tartalmazza.**

5. Az állomány megfigyelési egységének kódja részesedést megtestesítő értékpapírok esetén a „DRB” kód (darab), a hitelviszonyt megtestesítő papíroknál a papír denominációjának deviza ISO kódja. (**A deviza ISO kódokat a 3. melléklet 4.1. pontja szerinti, az MNB honlapján közzétett technikai segédlet tartalmazza).**

6. A teljes értékpapír számlaállományt saját (saját tulajdonú) illetve idegen (ügyfél tulajdonú) bontásban kell megadni.

# 7. A teljes értékpapír számlaállományból (f+g) külön meg kell adni (a h oszlopban) a puffer számlákon szereplő (a kibocsátó által visszavásárolt, vagy forgalomba nem hozott) állományokat.

**8. A táblában és a jelen kitöltési előírásban használt fogalmak magyarázatát e melléklet I. E. 2. pontja tartalmazza.**