**MNB azonosító kód: F20**

**Kitöltési előírások**

**Költségvetési szervek mérlegjelentése alrendszerenként (vagyonmérleg)**

**Általános előírások**

Az adatszolgáltatás keretében az államháztartási törvény végrehajtásáról szóló 368/2011.   
(XII. 31.) Korm. rendelet 170. §-a, illetve 5. melléklet 22. pontja szerinti mérlegjelentéseket kell megküldeni. Az időközi negyedéves jelentéseket a negyedik negyedévről szóló előzetes gyorsmérleg és az éves költségvetési beszámolóhoz igazodó végleges éves mérleg egészíti ki.

Az adatszolgáltatást alrendszerenként (központi költségvetés, önkormányzatok, TB alapok, elkülönített alapok) összesítve, a nemzetgazdasági elszámolásokra pedig önállóan kell teljesíteni. Amennyiben valamely szerv vagy (működési, ellátási) szektor adatai hiányoznak az összesítésből, azt az adatszolgáltatáskor jelezni kell.

**MNB azonosító kód: F21**

**Kitöltési előírások**

**Társadalombiztosítási alapok költségvetési jelentése**

**Általános előírások**

Az adatszolgáltatás keretében az Egészségbiztosítási Alap, a Nyugdíjbiztosítási Alap és költségvetési szerveik törvényi előirányzataira, valamint az ezen előirányzatok teljesítéséről szóló országos összesítésű bevételekre és kiadásokra vonatkozó adatokat kell jelenteni a tárgyévre vonatkozó központi költségvetésről szóló törvényben meghatározott szerkezetben, alaponként külön-külön táblában. A táblákat pénzforgalmi szemléletben kell kitölteni. A táblákban az adatokat ezer forintban kell feltüntetni, a teljesítések oszlopát kumulált adatokkal kell kitölteni. A táblákat excel formátumban kell beküldeni, a táblázat fejlécében jelölve a tárgyévet és a tárgyhót.

**MNB azonosító kód: F28**

**Kitöltési előírások**

**A helyi önkormányzatok összesített költségvetési jelentése**

**Általános előírások**

Az adatszolgáltatás keretében az államháztartási törvény végrehajtásáról szóló 368/2011.   
(XII. 31.) Korm. rendelet 169. §-a, illetve 5. melléklet 21. pontja szerinti, a helyi önkormányzatokra, a nemzetiségi önkormányzatokra, társulásokra, valamint a térségi fejlesztési tanácsokra vonatkozó költségvetési jelentést kell megküldeni.

A negyedévek jelentéseit az év végéről szóló végleges (éves beszámolóból vett) jelentés egészíti ki.

Az adatokat megyénkénti és országos összesen bontásban kell átadni.

**MNB azonosító kód: F32**

**Kitöltési előírások**

**A központi költségvetés bruttó adóssága**

**Általános előírások**

Az adatszolgáltatás az ÁKK Zrt. által az államadósság havi alakulásáról készített szöveges tájékoztatóból és táblából áll. A táblában a központi költségvetés adóssága és az adósságváltozás összetevői szerepelnek hitel/értékpapír, forint/deviza, belföldi/külföldi bontásban. A forint értékpapírokat fajta szerint meg kell bontani.